UBERA ARANZETA (EH Bildu, 2016-12-15):
Lehenik eta behin, eskertu Zabala andreari beraien babesagatik eta poztekoa da, nahiz eta zoritxarrez tristea izan PISA txostena eraginagatik izan dela, ba hemen talde batzuk autokonplazentziatik esnatu dira eta gaia, hezkuntza, zentralitatean jarri da.
Gogoratu nahi dut laster gainera lau urte beteko direla hemen proposatu genuela ponentzia bat irekitzea diagnostiko partekatu bat egiteko. Baina ez bakarrik eragile alderdion artean, baizik eta baita ere hezkuntza eragileekin. Ez dakit, agian momentu aproposa izan daiteke horretarako, eta mahai gainean jartzen dizuegu, nahi baldin baduzue, prestutasun guztia daukagu, eta informatzeagatik.
Esaten duzue ikasle bakoitzeko, hemen dela gehien inbertitzen dugun gizartea eta herria, eta inbertsioa ezin dela izan porrotaren arrazoia. Eta guk ere badakigu inbertsioa bakarrik ez dela porrotaren arrazoia eta esplikatu dut, baina ez dago itsuagorik ikusi nahi ez duena baino.
Baina jakin ebaluazio tresna guztiak, baita PISAk ere, Barne Produktu Gordina erabiltzen duela neurtzeko herri batek hezkuntzari dedikatzen diona zehazteko eta alderatzeko. Eta Barne Produktu Gordina EAEn Espainian baino beherago dago eta, zer esanik ez, Europarekiko, por comentar. Hori alde batetik.
Bestetik, Arrizabalaga andrea, hezkuntza eskubidea da, zerbitzua baino gehiago da, eskubidea da.
Eta gero hemen aipatu da borondatea, akordioetara iristeko borondatea, adosteko...
Igual el señor Pastor, pues no se ha enterado. No sé si el PNV le ha informado, no le ha informado... Pero le digo yo, y le aviso para que sepa cuál es nuestra voluntad y en qué predisposición nos encontramos.
PNVri atzo proposamen bat egin nion, erdibideko proposamen bat egin nion, ikusteko gu noraino egon garen prest akordioetara iristeko, benetan sinistuta gaudelako legegintzaldi hau inflexio puntua izan behar dela.
Beno, egin genion proposamen bat. Lehenengo puntua izan zen, gure puntuak, 2009ko egoerara bueltatzea eta hastea ikastetxe ahulenetatik. Eta bigarrena diagnostiko konpartitu bat egitea, ikusteko gure proposamena ere ez dela bakarrik inbertsioa, diagnostikoaz ari gara.
Bigarren, irakurriko dizut literalki, ez daukat gazteleraz, baina nahi baldin baduzu elkartzen gara eta itzultzen dizut. Beste bi puntu gehitu nizkion:
"Bigarrena: Legebiltzarrak Jaurlaritzari eskatzen dio hezkuntza komunitateko eragile guztiekin, irakaslegoaren ordezkaritza barne, hezkuntza akordioaren oinarria izango den gure Hezkuntza Sistema eta, bereziki, Hezkuntza Sistema publikoa blindatu eta indartzeko oinarriak, helburuak eta baliabideak adostu ditzala gure Hezkuntza Sistemaren marko legegilea eraikitzeko bidean".
Akordioa, legegilea, hemen. Baina noski, akordioa ezin da izan alderdien artean, akordioa izan behar da hezkuntza eragileekin ere, eta ez ituna. Ituna izan daitekeelako ba adibidez, PNV eta PSEren artean. Baina hau, kontu hau, ez da alderdien arteko kontu bat. Eta hau ez da EH Bildu eta PNVren arteko kontu bat, Arrizabalaga andrea. Hau da gizarte oso baten kontu bat, alderdikeria eta interes partidistak albo batera utzita.
Eta hirugarren puntua irakurtzen dizuet: "Legebiltzarrak eskatzen dio Jaurlaritzari indarrean dagoen ebaluazio sistema Euskal Hezkuntza Sistema hobetzeko zerbitzura eta ikasleen eta euskal gizartearen interes orokorraren zerbitzura jartzeko azterketa bat egin dezala sei hilabeteko epean, eta ondorioak aurkez ditzala Legebiltzarreko Hezkuntza Batzordean".
Ea ari ginen akordioaz, legeaz, ebaluazioaz, ze por cierto, gaur egun daukagun ebaluazio sistema da LOMCEren kopia bat, LOMCEren kopia bat. Eta hemendik horri aurre egiten ari direnak eta Jaurlaritzak pilota jarri du ikastetxeetan familien eta irakaslegoarengan, eta familiak dira horri aurre egiten ari direnak gure eredua mantentzeko. Hori alde batetik.
Beraz, hemen aitzakia gutxi. Aitzakia gutxi. Eta hemen ez da kontua interes partidistak, alderdikeriak, hau herri kontu bat da, gizarte kontu bat da. Eta benetan, akordioan sinesten baldin badugu, hemen diagnostiko konpartitu bat egin behar da, hezkuntza eragileekin egon behar da eta hitz egin behar da.
...akordioan sinesten baldin badugu, hemen diagnostiko konpartitu bat egin behar da hezkuntza eragileekin egon behar da eta hitz egin behar da, eta gu hemen errepikatzen duzue behin eta berri helburuetara mugatzen garela, inbertsiora mugatzen garela, baina garbi ikusten da ezetz, haratago goazela. Baina bueno, aitzakiak nahi dituenak ba beti bilatuko ditu aitzakiak, ez dagoela itsuagorik ikusi nahi ez duena baina.
Zeren hemen ekitateaz, eskubideaz ari garelako. Eta begira beste adibide bat...